Lav et referat af nedenstående tekst:

Tekst:
Der er konstateret "kraftig forurening" på Flyvestation Aalborg og Aalborg Kaserner af PFAS-stoffer, der sandsynligvis stammer fra brandslukningsskum. Det kom frem under et møde i miljø- og energiudvalget i Aalborg Kommune onsdag. - Det er en rigtig dårlig nyhed, for stoffet er stabilt. Og det, at der er sluppet store mængder ud betyder, at man har et problem, der skal ryddes op i, siger Philippe Grandjean, professor i miljømedicin fra Syddansk Universitet. Se interviewet herunder: Rekordhøje koncentrationer Sagen om PFAS-stoffer (fællesbetegnelse for en gruppe af fluorstoffer, hvor PFOS er det aktuelt mest kendte, red.) startede for alvor i foråret, hvor det kom frem, at der var målt rekordhøje koncentrationer i Korsør. - Det er farligt for både miljø og mennesker. Det må endelig ikke komme ud i Limfjorden, fordi vi ved, at det ophobes i skaldyr og fisk. Og det må endelig ikke komme ud i drikkevandet, siger Philippe Grandjean og påpeger, at jo yngre man er, jo farligere er stoffet at få i kroppen. Fundet øverst i grundvandet Nu frygter Aalborg Kommune at stå med en lignende situation som i Korsør, fordi det farlige stof er fundet øverst i grundvandet på Forsvarets arealer. - Det betyder, at der har været så meget, der i årenes løb langsomt er sivet ned, fordi det er en lille smule vandopløseligt. Og det vil sige, at der kan være nogle rigtig store opgaver; enten med at pumpe det her op igen og destruere det, eller ved simpelthen at grave den forurenede jord ud, siger Philippe Grandjean.

Referat:
På Flyvestation Aalborg og Aalborg Kaserner er der fundet "kraftig forurening" af giftigt brandslukningsskum, der er meget sundhedsskadelige selv ved lave koncentrationer. Ekspert er meget bekymret.